OpenLLM-France/wikimedia huggingface dataset:
# Irlande (Quebec)

Irlande Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Les Appalaches konderriko eskualde udalerria da.. 2011ko zentsoaren arabera 959 biztanle zituen 109.42 kilometro koadroko azaleran.

## Kanpo estekak

* Datuak: Q3154486
# Irlandera Ipar Irlandan

2022tik Ipar Irlandan irlandera (Gaeilge) hizkuntza ofiziala da. Eremu honetan mintzatzen den dialekto nagusia Ulstergo irlandera da.
2021eko erroldaren arabera irlandera Ipar Irlandako 3 urtez gorako biztanleen %0,3aren hizkuntza nagusia zen, %12,4a irlanderaz zerbait mintzatzeko gai zen, aurrez egindako erroldetatik hiztun kopuruak gorakada izanik.
# Irlandera zaharra

Irlandera zaharra —antzinako irlandera, gaeliko zaharra edo gaelera zaharra izenez ere ezaguna— (irlanderaz Sean-Ghaeilge, Guithealg edo Goidelc) idatzizko lekukotasun ugari utzi dituen hizkuntza goidelikoen formarik zaharrena da. VI. eta X. mendeen artean mintzatu zen. Aitzinirlanderatik sortu zen, hau da, IV. mendetik VII. edo VIII.eraino mintzatu zen eta hizkuntza goidelikoei ezagutzen zaien formarik zaharrena den hizkuntzatik. Irlandera zaharretik, Erdi Aroan, erdialdeko irlandera eratu zen. Erdialdeko irlanderaren ondorengoak dira gaur egungo hizkuntza goidelikoak: irlandera, Eskoziako gaelera eta manxera.

## Ikus gainera

* Hizkuntza goidelikoak
* Irlandera
* Gaeliko (etnia)

## Kanpo estekak

* (Gaeleraz) (Ingelesez) Irlandera zaharreko hiztegia.
* (Ingelesez) «Old Irish Online: Series Introduction», Texasko Unibertsitatea.
* Datuak: Q35308
# Jean Ithurri

Juan Ithurri Dolhagarai (Larresoro, Lapurdi, 1845eko urriaren 19a - Sara, Lapurdi, 1896ko ekainaren 20a) euskal idazlea.

## Biografia

Apaiz egin zen 1871n. Arüeko eta Sarako erretorea izan zen.
Harenak dira Grammaire basque (1895) eta Napoleon Bonaparteren Pastorala (1920) obrak.

## Lanak
### Pastorala

* Napoleon Bonaparteren Pastorala (1920, Baiona)

## Kanpo loturak

* Juan Ithurri literaturaren zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260305
# Jean Ithurriaga

Jean Ithurriaga (Irulegi, Nafarroa Beherea, 1896ko urtarrilaren 30a - Baiona, Lapurdi, 1960ko azaroaren 9a) Nafarroa Behereko euskaltzalea izan zen.

## Biografia

Belokeko abade-etxean egin zituen lehen ikasketak. Lehen Mundu Gerran borrokan jardun ondoren, filosofia-ikasketak egin zituen Bordelen eta Parisen. Gerran ibili zen berriro 1940. urtetik aurrera.
1946. urtean Un peuple qui chante obra eman zuen argitara Miarritzen. Ondoren, Parisen jarri zen bizitzen eta bertako Euskaltzaleen Biltzarreko lehendakari hautatu zuten. Baionara itzuli zen eta hango museoko zuzendari izendatu zuten 1955. urtean. Harenak dira, Les Basques (1959), Meubles et ensembles basques (1960) eta Le Pays Basque obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260306
# Jean Jaurès (Bordeleko tranbia)

Jean Jaurès Bordeleko tranbiaren geltoki bat da, Senon udalerrian dago.

## Kokapena

A linea (Bordeleko tranbia) :
* Datuak: Q98573677
# Jean Jacques Régis de Cambacérès

Jean Jacques Régis de Cambacérès, Parmako 1. dukea (Montpellier, Frantzia, 1753ko urriaren 18a - Paris, Frantzia, 1824ko martxoaren 8a) frantziar legegizona eta politikaria izan zen. Parmako dukea izan zen.

## Biografia

1792. urteko Konbentzioan diputatu aukeratu zuten, eta Luis XVI.aren hiltzearen aldeko botoa eman zuen. 1793. urtean girondarren aurkako jazarpenaren alde azaldu zen. Urte hartan bertan Kode Zibil berria prestatu zuen, baina Konbentzioak ez zion onartu. 1799an Justizia ministro izendatu zuten, eta Kontsulen garaian Napoleon Bonaparteren mendeko bigarren kontsula izan zen (1799-1804). Kode Zibil berria idatzi zuen beste zenbait lagunekin, eta Inperioko kantziler nagusi eta Parmako duke egin zuten. 1814. urtean Borboikoekin bat egin zuen, baina 1815etik 1818ra bitartean ez zuen eskubide politikorik izan, erregearen hiltzailetzat hartu zutelako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q290045
* Multimedia: Jean-Jacques-Régis de Cambacérès / Q290045
# Jean Jaurès (Tolosa Okzitaniako metroa)

A linea (Tolosako metroa) :
B linea (Tolosako metroa) :
Jean Jaurès (Jean-Jaurès, batzuetan; Joan Jaurès edo Joan-Jaurès, okzitanierazko itzulpenan, baina ez ofizialki) Tolosa Okzitaniako metroaren geltokia da, Tolosa Okzitania udalerrian kokatuta dagoena, allées Jean Jaurès eta allées Franklin-Roosevelt artean hain zuzen.
Geltokia 1993ko ekainaren 26an ireki zen, Tolosa Okzitaniako metroaren linearen inaugurazioarekin, Bassa-Comba eta Belmont geltokien artean.
Hori da eta lineek bat egiten duten sareko geltoki bakarra.

## Sarbideak

* Esplanade Franklin-Roosevelt
* Boulevard Carnot
* Boulevard de Strasbourg

## Historia

1993ko ekainaren 26an ireki zen Jean Jaurès geltokia, Belmont eta Bassa-Comba arteko lineako gainerako geltokiekin batera.
2007ko ekainaren 30an ireki ziren lineko nasak, Bòrdaroja eta Ramonvila arteko lineako gainerako geltokiekin batera.
Geltokiak lanak izan ditu 2017-2019 urteen artean, lineako arraunak bikoizteko proiektuaren baitan, 26-52 metro artean. Lan horiek jada existitzen diren kaien antolamenduan oinarritu dira, oraindik ustiatu gabe baitaude.

## Geltokia
### A lineko nasak

* Alboko nasa, jaitsiera eskuinetik
* ←    Capitòli eta Bassa-Combaraino
* Marengo-SNCF eta Balmar-Gramonteraino →
* Alboko nasa, jaitsiera eskuinetik

### B lineko nasak

* Alboko nasa, jaitsiera bakarrik
* ←    Joana d'Arc eta Bòrdarojaraino
* Erdiko nasa, igoera bakarrik
* Francés Verdier eta Ramonvilaraino →
* Alboko nasa, jaitsiera bakarrik

## Konexioak
### Igarotze azkarreko autobusa

Geltokia L1 L8 eta L9 linearekin konekta da.

### Hiriko busa

Geltokia 14 23 29 Noctambus eta Ville linearekin konekta da.

### Hiriarteko busa

Geltokia Arc-en-Ciel sarearen 318, 319, 357, 358, 359, 361, 364, 380 eta 383 linearekin konekta da.

## Irudiak

* Geltokia, Place Wilsontik
* lineko nasa bakarra
* lineko nasa bat
* lineko korridorea, puntu orduan

## Erreferentziak

* 1 2 (Frantsesez) «Accueil» www.midimobilites.fr (Noiz kontsultatua: 2020-08-08).
* ↑ "4p A4 bikoitz Ligne A_planche.pdf", goialdean gouv.fr (2018ko uztailaren 3an kontsultatua)

## Ikus, gainera

* Tolosa Okzitaniako metroa
* A linea (Tolosa Okzitaniako metroa)
* B linea (Tolosa Okzitaniako metroa)

## Kanpo estekak

* Tisséo web gune ofiziala
* Datuak: Q3166472
* Multimedia: Jean Jaurès (Toulouse metro) / Q3166472
# Jean Jauregiberri

    Artikulu hau Zuberoako familia euskaltzaleko kideari buruzkoa da; beste esanahietarako, ikus «Jauregiberri».
Jean Jauregiberri edo de Jauréguiberry (Argentina 1880 – Aloze, Zuberoa 1952) Zuberoako Jauregiberri familia ezagunaren kidea da, medikua izateagatik nabaritu zena.

## Biografia

Jauregiberritarrak denbora luzean Zuberoan herria eta hizkuntzaren alde eragile handienetakoak izan ziren. Bederatzi seme-alabaren artean lehena zen.
Bere emaztea Alozeko Gabrielle Grison izan zen. Lanbidez armadako sendagilea.
Bigarren Mundu Gerraren aurretik Piarres Lafittek bultzatzen zuen "Eskualherrizaleen mugimenduan" ibili zen. Espainiako Gerra Zibila dela eta Madalena arrebarekin hegoaldeko euskaldunen alde aritu zen, iheslariak laguntzen.
Bigarren Mundu gerran Zuberoa okupatzen zuten alemaniarren kontrako erresistentzian ibili zen, Pierre eta Allande (Arnaud) seme zaharrenekin batera; hirurak armadako sendagile. Allandek jeneral gradua dauka eta Alozen bizi da, erretretan.

## Lanak

Euskaraz artikuluak idatzi zituen aldizkari batzuetan:
* Lafitteren ekimenez sortutako Aintzinan.
* Gure Herrian; Davantek bere antologia errefrentzialetan aldizkari honetan argitaratutako Xikitoka artikulua nabaritu du.
Haatik, bere obra nagusia frantsesez idatzi zuen, euskarazko izenburua badu ere:
* Basabürüan; 1996an Jakes Sarraillet irakasleak euskaratu du Maiatz aldizkarian.

## Iturriak

* Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008.
* Jean-Louis Davant: Zuberoako idazle zenduak, Elkarlanean, Donostia, 2001.

## Erreferentziak

* ↑ Beste neba-arreba batzuk bezala; ikus Jauregiberritarrak.

## Ikus, gainera

* Zuberoako idazleak
* Jauregiberritarrak

## Kanpo loturak

* Iturrietan aipatu lehen liburua pdf.n.
* Medikuak Euskal Literaturan lana, Piarres Xarritonek egina; ikus 8.or., zeharka aipatua da.
* Begoña Sarrionandiak Euskal idazle medikuen hiztegi laburra lana egin zuen Antso Jakituna Fundazioarentzat; UEUren Inguma datu-basetik internetez kontsulta daiteke; 31. (paperean 123.) orrialdean aipatua.
* Joseba Aurkenerena: Urdiñarbeko Sibastarrak pastorala.
* Datuak: Q12260308
# Jean Jaurgain

Jean Jaurgain (Ozaze-Zühara, Zuberoa, 1842ko azaroaren 16a - Ziburu, Lapurdi, 1920ko martxoaren 18a) zuberotar historialari eta literatura-kritikaria izan zen. Zazpiak Bat armarria sortu zuen 1892an, urte hartara arte zazpi probintzietako armarriak bata bestearen ondoan ipintzen baitziren lehen aldiz eta Arturo Kanpionen «Zazpiak bat» lema gehitu zion.
Familia zuberotar noblekoa zen, baina bere gurasoek saldu egin behar izan zuten Ozazeko etxondoa, zorrengatik. Noblezia titulua ere galdu zuten.
Frantzia-Prusia Gerran parte hartu zuen. Hirugarren Karlistaldia zela eta, Nafarroara jo zuen Parisko kazeta garrantzitsu batentzat berriketari-lanak egitera.
Iruñean egon zen bitartean (1885, 1886, 1891), hango artxiboak miatu zituen. Historia eta heraldika-gaietan jakintza handiko gizona izatera iritsi zen.
La Gazette de France, RIEV, BSB, Revue de Gascogne eta Revue des Études Anciennes aldizkarietan eman zituen argitara historiari buruzko lanak.
Frantsesez idatzi bazuen ere, Jean-Louis Davant historialariak uste du euskaraz ondo zekiela, egin zituen ikerketak oinarri hartuta (besteak beste euskarazko lan literarioen kritikak: Joanes Leizarragaren, Bernart Etxepareren eta Arnaut Oihenarten olerkiena eta Joan Tartas apezaren lanarena).
Jean Jaurgainek Zuberoko euskal balada batzuen berri eman zuen: Atharratzeko jauregiko anderia, Ürrütiako anderia, Bereterretxen khantoria, Egün bereko alargüntsa, Musde Sarri eta Arbotiko prima eijerra.
Euskaltzaleen Biltzarra erakundeko lehendakari izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 Madariaga, Ainize. (2020-10-10). «Jaurgain, berriz taula gainera» Berria.
* ↑ Jean-Louis Davant Jean Louis DAVANT IRATÇABAL, Xenpelar Dokumentazio Zentroa-Bertsozale. «Ozaze Jaurgainean : Jean de Jaurgainen Züberoa Herriko kontaira poetiko zonbait - Library - BDB. Bertsolaritza Database» bdb.bertsozale.eus (Noiz kontsultatua: 2023-06-10).
* Datuak: Q12260309
# Jean Jaurès

Auguste Marie Joseph Jean Léon Jaurès (Castres, 1859ko irailaren 3a - Paris, 1914ko uztailaren 31) frantses politikari, historialari eta filosofoa izan zen.

## Biografia

Filosofia-irakaslea izan zen Okzitaniako Tolosako Unibertsitatean. Diputatu hautatu zuten 1885ean. Carmauxko meatzarien alde egin zuen 1892an, eta hurrengo urtean haien ordezkari izan zen Diputatuen Ganberan, talde sozialistako buruzagi. Alderdi Sozialistaren sortzaileetako bat izan zen; armada profesionalaren aurka armada herritarra izango zenaren sorrera proposatu zuen. Arbitrajea proposatzen zuen nazioarteko gatazkak konpontzeko.
Histoire socialiste de la République lanaren zuzendaria izan zen, eta beste aldizkari batzuetan ere parte hartu zuen. L´Humanité egunkaria sortu zuen Aristide Briandekin, 1904an. Ez zuen onartu burges-gobernuekin elkarlanean aritzea, eta grebaren bidez eta beste herrialde sozialistei laguntza eskatuz, gerra galarazten saiatu zen.

## Lehen Mundu Gerra eta Jean Jaurès

Lehen Mundu Gerraren hasi baino egun batzuk lehenago hil zuen eskuindar batek. Besteak beste, hilketa honen eraginez, Frantziako gobernuak eta herriak gerrarekin bat egin zuten. Izan ere, Jaurès zen Frantziak gerraren aurka zuen gizonik garrantzitsuena.
Jean erail eta berehala eta bere politika arloan bere desagerpenarekin batera, idei eta pertsonai gudazaleek berebiziko indarra hartu zuten beraien aurkari nagusiena hilda baitzegoen.
| « | Bakeaz hitz egitea modan dago. Baina gerra-aurrekontu erraldoiak ari gara egiten bakearen izenean. Aǃ Zorioneko bakeaǃ Herrien odola xurgatzen duen elikagaia. Trikimailu zaharra da metalurgia-lantegietara gerra prestatzeko eskabide asko eta asko bidaltzea. Ez, ez, diote. Bakea hobeto bermatzeko da. Korazatu gehiago eta gehiago, aurrekontu gehiago eta gehiago, milioi gehiago eta gehiago, a ze ohe biguna bakearen jainkosa horrentzat. | » |
| Jean Jaurès. L`Humanite, 1905eko urriaren 27a. ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Jaurès (Parisko metroa)
* Datuak: Q12688
* Multimedia: Jean Jaurès / Q12688
# Judith Jauregi

Judith Jauregi (Donostia, Gipuzkoa, 1985ean) euskal pianista da.

## Bizitza

Hiru ahizpen arteko gazteena da. Hasieran bibolina ikasten hasi zen baina berehala ahizpek bezala, pianoa jotzeko erabakia hartu zuen. 14 urte zituela hasi zen bakarrik bidaiak egiten eta musika klasikoan dagoen diva kontzeptutik urrunduta klasikoa gazteengana hurbiltzen.

## Ibilbidea

17 urterekin Pianoko Goi-Mailako Irakasle Titulua eskuratu zuen Donostiako Goi Mailako Musika Kontserbatorioan, Cristina Navajas irakasle zuela. Notarik onena ere lortu zuen eta ondorioz, Ikasketa Amaierako Ohorezko Saria eman zioten.
Ondoren, Salamancako Goi Mailako Kontserbatorioan ikasten jarraitu zuen Claudio Martínez-Mehnerrekin eta Municheko Richard Strauss Kontserbatorioan Vadim Suchanov maisuarekin.
Gaur egun, Judith, Madrilen (Espainia) bizi da eta ibilbide oparoa dauka Nazioarte mailan kontzertuak eskaintzen. Berli Music bere diskoetxe propioarekin argitaratu ditu bere azken lanak.
Poesia eta musika klasikoa elkarrekin uztartu izan ditu: 2009an Kirmen Uriberekin batera eta 2012an José Sacristánekin batera Machadori buruzko ikuskizuna egin zuen.

## Sariak eta errekonozimenduak

* 2007an Frechilla-Zuloaga nazioarteko piano saria.
* 2011an bere lehen grabaketarekin Klasikako Album onenari Musika Independientearen Saria.

## Grabaketak

* Robert Schumann, El Arte de lo Pequeño (2011)
* Para Alicia (2013)
* Aura (2014).
* X (2016)

## Erreferentziak

* 1 2 «Judith Jauregui: "Nik disfrutatzen badut bakarrik, besteak nirekin disfrutatu ahal izango dute"» Euskonews.
* ↑ Berria.eus. ««Gaztea naiz aro jakin bateko musikan espezializatzeko»» Berria (Noiz kontsultatua: 2018-08-11).
* ↑ Amatiño. «Judith Jauregi eta Kirmen Uribe, elkarrekin baina ez nahasiak — Eibar.ORG | Eibarko peoria» eibar.org (Noiz kontsultatua: 2018-08-11).
* ↑ «Judith Jauregi: “Maleta bat, piano bat, Sacristan eta ni bakarrik agertuko gara”» irutxulo.hitza.eus (Noiz kontsultatua: 2018-08-11).
* ↑ «Judith Jauregi: “Musika eta poesia baino haratago doa”» irutxulo.hitza.eus (Noiz kontsultatua: 2018-08-11).
* ↑ Euskal Irrati Telebista, EiTB. «Jose Sacristan eta Judith Jauregi Bilbon, Antonio Machado gogoratzeko» www.eitb.eus (Noiz kontsultatua: 2018-08-11).
* ↑ all_powerful_Oz. «Judith Jauregi: pianoa aurrez aurre eta etorkizuna parez pare» Gaztezulo (Noiz kontsultatua: 2018-08-11).
* ↑ (Gaztelaniaz) Mantilla, Jesús Ruiz. (2013-06-07). «La pasión de Judith Jáuregui» El País ISSN 1134-6582. (Noiz kontsultatua: 2018-08-11).
* ↑ Saioa Alkaiza Guallar, ««Konpositorearen igorle izan behar dugu, ez protagonista»», Berria, 2014-12-13
* ↑ (Gaztelaniaz) Enano, Virginia López. (2016-11-10). «La ‘X’ del éxtasis» El País ISSN 1134-6582. (Noiz kontsultatua: 2018-08-11).

## Kanpo loturak

* Elkarrizketa: Ea gaur une batez elkartzen garen publikoa eta ni. Ederra litzateke Berria, 2023.08.27
* (Ingelesez)(Gaztelaniaz) Judith Jauregiren webgunea
* Datuak: Q12261098
* Multimedia: Judith Jáuregui / Q12261098
# Judith Leyster

Judith Jans Leyster (edo Leijster) (Haarlem, Herbehereak, 1609ko c. uztailaren 28a - 1660ko otsailaren 10a) Herbehereetako Urrezko Aroko margolaria izan zen. Lan generikoak, erretratuak eta izadi hilak margotu zituen. Bere lan osoa Frans Halsi egotzi zitzaion, harik eta 1893an Hofstede de Grootek zazpi margolan bereak zirela esan zuen arte. Zazpi horietatik sei 'JL*' monogramarekin izenpeturik daude.

## Galeria

* Kannekijker
* Gizon baten erretratua
* Tric Trac jolas bat
* Karta joko bat
* Txistulari gaztea
* Mutiko eta neskato bat katu eta aingira batekin
* Kontzertua (1631–33)
* Proposamena (1631)
* Jolly Toper (1629)
* Hirukote alaia (1629-1631)
* Blompotje (1654)
* The Jester, Frans Halsen oinarritua

## Ikus, gainera

* Maria de Grebber

## Erreferentziak

* Datuak: Q232423
* Multimedia: Judith Leyster / Q232423
# Judith Forca

Judith Forca Ariza (Sabadell, Bartzelona, 1996ko ekainaren 7a), waterpolo jokalari katalandarra da, eta emakumeen Ohorezko Mailako CN Sabadellekin eta Espainiako selekzioarekin jokatzen du.
2020ko Tokioko Olinpiar Jokoetan, zilarrezko domina lortu zuen.

## Ibilbidea

CN Sabadell-eko beheko kategorietan trebatua, bere lehen Europako Kopa irabazi zuen 14 urte eta 10 hilabeterekin.
2016ko Rio de Janeiroko Olinpiar Jokoetan, parte hartu zuen. Zilarrezko domina irabazi zuen Budapest 2017an, eta brontzea, 2018ko Bartzelonako Europako Txapelketan.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina irabaziko du Espainiako taldearekin, AEBkoaren atzetik (urrezkoa) eta Hungariakoaren (brontzezkoa) aurretik sailkatuz. Hauek osatuko dute Espainiako taldea: Marta Bach, Anni Espar, Clara Espar, Laura Ester, Judith Forca, Maica Garcia, Irene González, Paula Leitón, Beatriz Ortiz, Pilar Peña, Elena Ruiz, Elena Sanchez eta Roser Tarragó-k.

## Emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Waterpoloa emakumezkoa. |
| Munduko txapelketa ||||
| 2017 | Budapest Hungaria | 02 ! | Waterpoloa emakumezkoa |
| 2019 | Guangzhou Hego Korea | 02 ! | Waterpoloa emakumezkoa |
| Europako txapelketa ||||
| 2020 | Budapest Hungaria | 01 ! | Waterpoloa emakumezkoa |

### Klubak

* Europako Kopa (5): 2011, 2013, 2014, 2016 eta 2019.
* Europako Superkopa (3): 2013, 2014 eta 2016.
* Ohorezko Maila (9): 2011, 2012, 2013, 2014, 2015, 2016, 2017, 2018 eta 2019.
* Erreginaren Kopa (9): 2010, 2011, 2012, 2013, 2014, 2015, 2017, 2018 eta 2019
* Espainiako Superkopa (9): 2010, 2011, 2012, 2013, 2014, 2015, 2016, 2017 eta 2018.

## Erreferentziak

* ↑ Comité Olímpico Internacional. (7 de agosto de 2021). Resultados final olímpica España vs E.E.U.U en los Tokio 2020. .
* ↑ «El Sabadell hace historia al proclamarse campeón de Europa de waterpolo» RTVE 23 de abril de 2011.
* ↑ «Judith Forca, el último hallazgo del CN Sabadell» Mundo Deportivo 22 de abril de 2015.
* ↑ «La selección femenina de waterpolo acaba en el quinto puesto tras derrotar a Australia» 20 minutos 19 de agosto de 2016.
* ↑ «España, plata en el Mundial femenino de waterpolo» El Mundo 28 de julio de 2017.
* ↑ «España pasa página y logra un bronce inédito en el Europeo de waterpolo» El Periódico 27 de julio de 2018.
* ↑ «Judith Forca» olympedia.org 2022-01-24an. begiratua(Ingelesez)
* ↑ «Judith Forca» Olympics.com 2022-01-24an begiratua (Gaztelaniaz)
* ↑ "Waterpoloa, emakumezkoa, emaitzak 2020" olympedia.org (Ingelesez)

## Kanpo estekak

* Judith Forca FINAn
* Judith Forca Twitter-en
* Datuak: Q20977997
# Judith Hohenstaufengoa

Judith Hohenstaufengoa eod Judith Suabiakoa (1133/1134 – 1191eko uztailaren 7a) Hohenstaufengo dinastiako kidea zen. Turingiako landgravesa izan zen 1150tik 1172ra bitarte Luis II.a Turingiakoarekin ezkondu ostean. Bere izena Judith bazen ere, askotan Jutta edo Guta izenarekin ezagutzen zen, baita latinezko Clementia, Claritia edo Claricia izenarekin ere.
Frederiko II.a Suabiakoaren alaba zen, bere bigarren emaztea zen Ines Saarbrückengoarekin. Frederiko Bizargorriren arreba-ordea zen. 1150an lehenengo aldiz aipatzen da, Turingiako landgravearekin ezkondu eta gero. Helburua Hohenstaufengo etxea eta ludovingiarren arteko harremanak sendotzea zen, Frederiko Bizargorri enperadoreak Henrike Lehoiarekin eta Welfeko etxearekin zuen gatazkan posizioa indartzeko.
1168an Runneburg gaztelua eraikitzen hasi zen, Wartburg gaztelua eta Neuenburg gazteluaren erdi-bidean. Denborarekin puntu estrategikoa izngo zen Alemaniako dinastien arteko gatazketan.
Judith 1191ko uztailaren 7an hil zen, bere senarra eta semerik nagusiena baino beranduago.
# Judith Gap (Montana)

Judith Gap Montanako hiri bat da. Wheatland konderrian kokatua dago. 2010ean 126 biztanle zituen, 0,99 kilometro koadrotan banatuta.

## Ikus, gainera

* Wheatland konderria

## Kanpo estekak

* Datuak: Q956625
* Multimedia: Judith Gap, Montana / Q956625
# Izarputz nano

Izarputz nanoa (Geastrum schmidelii edo Geastrum nanum) Geastraceae familiako onddo espezie bat da. Ezin da jan, haragi gutxi du eta gainera larrukara da.

## Deskribapena

Izenak dioen bezala, espezie oso txikia da, 1,5 eta 2,5 cm bitartekoa.
Exoperidioa: Gris-buztin koloreko bost edo zortzi beso triangeluar ditu,
Endoperidioa: Pedunkulu txiki batek eusten dio, esfera forma du eta kolore marroia. Goialdean zulo bat darama, tutu-formako eta sillonatutako moko bat.
Etimologia: Geastrum terminoa grekotik dator, lurra esan nahi duen "gé" hitzetik eta izarra esan nahi duen "áster" hitzetik.

## Jangarritasuna

Ez du sukaldaritzarako baliorik.

### Nahasketa arriskua

Geastrum minimum, Geastrum badium eta Geastrum pectinatum delakoekin.

## Sasoi eta lekua

Udan eta udazkenean ateratzen da, dunetan edo eremu hareatsuetan eta itsasotik gertu dauden pinudietan.

### Banaketa eremua

Ipar Amerika, Europa, Errusia, Japonia.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas.. Diputacion foral de vizcaya, 456 or. ISBN 84-505-1806-7..

## Kanpo estekak

* Datuak: Q10477897
* Multimedia: Geastrum schmidelii / Q10477897
# Izarra (Gasteiz)

    Artikulu hau Gasteizko auzoari buruzkoa da; beste esanahietarako, ikus «Izarra».
Izarra Gasteizko ekialdean XXI. mendearen hasieran eraikitako hiri-sektoreetako bat da, 2000. urteko Gasteizko Hiri Antolamenduko Plan Nagusian Salburua deitu zen auzoaren barrukoa.
Sektorearen eraikitze lanak 2007an hasi ziren. Trenbidea sektorearen iparraldetik igarotzen da eta Larrein eta Olaranekin batera, Salburuko gainontzeko guneetatik banatzen du.

## Etxebizitzak

Guztira 685 etxebizitza eraikiko dira:

## Kalerik garrantzitsuenak

* Salburua bulebarra

## Ikus, gainera

* Salburua (hiri-hedapena)

## Kanpo estekak

* (Gaztelaniaz) Auzoari buruzko ionformazioa Gasteizko udalaren webgunean. 2011/06/20an kontsultatua.
* Datuak: Q11927028
* Multimedia: Izarra (Vitoria-Gasteiz) / Q11927028